《东归拟再访吕所盘舟便不果盘有诗因次韵以谢》
宋代·丘葵

对酒殷勤问后期，出门一步便相思。
自从剡曲回舟后，长忆巴山听雨时。
鹤发无成应念我，貂裘已敝欲从谁。
归途不向盘中过，却被清泉笑恶诗。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。